ร้านตกแต่งได้มีความน่ารัก ในธีมของ paris in love เหมาะสำหรับนั่งพักชิวๆ สะอาดสะอ้าน มีห้องน้ำสะอาด และ wifi ให้บริการ อยู่ก่อนถึง central plaza ประมาณ 20 เมตรในฝั่งเดียวกัน หากขับรถยนต์มาควรชะลอรถก่อนถึงร้านเพื่อหาที่จอดบริเวณไหล่ทาง

กาแฟกลิ่นหอมอ่อนๆ รสค่อนข้างขมเล็กน้อยและไม่หวาน ซึ่งเข้ากันได้ดีหากรับประทานคู่กับความหวานของเบเกอรี่

เบเกอรี่ผมสั่ง Brownie cheese cake และ brownie on the top โดยส่วนตัวรู้สึก brownie เนื้อค่อนข้างร่วน ยังไม่สามารถดึงกลิ่นของ chocolate และ cheese ออกมาได้เท่าที่ควร
Macaroon มีหลากหลายรส สีสันไม่จัดจ้านจนเกินไป รสชาติละมุนละไม เหมาะสมหรับซื้อติดไม้ติดมือเป็นของฝากเกร๋ๆ

ราคาถือว่ามีความเหมาะสมไม่แพงจนเกินไปสำหรับต่างจังหวัด และการตกแต่งร้านที่น่ารักแบบนี้ หากแวะมาลำปาง ผมขอแนะนำร้านนี้เป็นหนึ่งในร้านน่าแวะระหว่างทางครับ